Lewis Pingo

Lewis Pingo, nado en Londres en 1743 e finado en Camberwell, Londres, o 26 de agosto de 1830, foi un destacado gravador e medallista británico, que ocupou o posto de gravador xefe da Casa da Moeda de Londres de 1779 a 1815.  

 Traxectoria 
miniatura|esquerda|210x210px|Tarxeta comercial de Lewis Pingo e o seu irmán John Pingo (1780)."print; trade-card". The British Museum.

Lewis Pingo naceu en 1743 en Londres. Pertencía a unha familia de recoñecidos gravadores e medallistas; era fillo do gravador asistente da Royal Mint Thomas Pingo,Forrer, L. (1909). Páxina 551."Lewis Pingo 1743 - 1830". Science Museum Group. e irmán do tamén gravador John Pingo.Wroth, W. W.  (1895-b-). 

En 1776 foi designado como sucesor do seu pai no posto de gravador axudante na Royal Mint, posto que mantivo ata 1779, cando foi nomeado gravador xefe.Wroth, W. W.  (1895). Ocupou este cargo ata a súa xubilación en 1815, aos 72 anos.
miniatura|261x261px|½ guinea de Xurxo III (1795).
Ao longo da súa carreira, Pingo gravou os cuños para diversas moedas circulantes e emisións en proba británicas a nome de Xurxo III (1760-1801),Crowther, Geoffrey (1887). A Guide to English Pattern Coins in Gold, Silver, Copper, and Pewter: From Edward I to Victoria. Londres. Páxina 36.Montagu, H. (1885). The Copper, Tin and Bronze Coinage and Patterns for Coins of England. Rollin & Feuardent, Londres. Páxinas 132, 134. como os xilins e as moedas de seis peniques emitidas  en 1787, a serie da guinea de ouro e os seus divisores, e tamén a segunda versión da serie Maundy do mesmo monarca.Hawkins, E. (1841). The Silver Coins of England. E. Lumley, Londres. Páxinas 245, 250. Tamén gravou os cuños da moeda de prata de tres xilins emitida polo Banco de Inglaterra e para a moeda de cobre da Compañía das Indias Orientais.Moedas deseñadas por Lewis Pingo. Numista.com

{{Multiple image
| image1            = Monnaie - Royaume-Uni, George III, 6 pence, 1787 - btv1b11309985s (1 of 2).jpg
| width1            = 128
| caption1          = 6 peniques (1787).<ref>[Pence - George III]]. Numista.com.</ref>
| alt1              =
| alt2              =
| image2            = Monnaie - Royaume-Uni, George III, 6 pence, 1787 - btv1b11309985s (2 of 2).jpg
| width2            = 128
| caption2          =
}}

Entre as medallas creadas por Pingo cabe salientar a do doutor Richard Mead (1773); a medalla Copley da Royal Society, co busto de James Cook (1776); a medalla Freemasons' Hall (1780) e a da defensa de Xibraltar (1782) entre outras moitas.Forrer, L. (1909). Páxinas 551-555.Cochran, Pick, Robert (1884). Catalogue of the medals of Scotland. Duglas, Edimburgo. Páxina 108. 

A modo de sinatura de artista, Pingo adoitaba incluír nas súas creacións as iniciais L. P.  ou L. PINGO.

 Vida persoal 

Lewis Pingo casou dúas veces e tivo oito fillas. Unha das súas esposas foi Sarah Rowley, filla do vicealmirante Sir Joshua Rowley.Cokayne, G. E. (1900). The Complete Baronetage. Gloucester. Páxina 253.

Pingo finou en Camberwell o 26 de agosto de 1830, aos 87 anos.

 Notas 

 Véxase tamén 

 Outros artigos 
Gravador xefe da Royal Mint 

 Bibliografía 

 Challis, C.E. (1992). A New History of the Royal Mint. Cambridge University Press. ISBN 978-0521240260
 Craig, J. (1953). [https://books.google.es/books?id=595P_5IfT-gC&redir_esc=y The Mint: A History of the London Mint from A.D. 287 to 1948. Cambridge University Press. ISBN 978-0521170772
 Forrer, L. (1909). "Pingo, Lewis". En Biographical Dictionary of Medallists. Spink and Son, Londres. Vol. 4. Páxinas 551-555.
 Wroth, W. W.  (1895-a-). "Lewis Pingo". En Oxford Dictionary of National Biography. Oxford University Press.
 Wroth, W. W.  (1895-b-). "ingo Family". En Oxford Dictionary of National Biography''. Oxford University Press.

Categoría:Nados en 1743
Categoría:Nados en Londres
Categoría:Finados en 1830
Categoría:Deseñadores de moeda do Reino Unido
Categoría:Personalidades do gravado
Categoría:Artistas do Reino Unido